Ons Bekoorlike Italië Toer Julie 2021 - Winskoop Toere
29 Jun 2021 - 14 Jul 2021
NAVRAAG / ENQUIRY >>
VERDERE NAVRAAG / ENQUIRE
In hierdie tyd waarin ons soveel onsekerhede het oor die Covid 19-virus en al die beperkinge
wat dit meebring ten opsigte van oorsese reise, plaas ons desondanks ons toerprogramme
op ons webblad. Hier kan julle detail lees oor die dagprogramme, en kan julle 'n
lekker lusmakertjie vir die toer beleef! Ons gaan voort met al die reis – en verblyfreëlings (asof die toer
op die datums hierby voortgaan). Al die toerlede wat inskryf vir die toer word net soos altyd
in kennis gestel van hulle inskrywing. Ons sal dan op 'n later stadium – so gou dit moontlik is –
finale besonderhede oor die toere, finale datums, toerpryse en reismaatreëls, ensovoorts bekend maak.
Ons glo dat ons uit die hand van ons Here Jesus nog heerlike toergeleenthede
sal ontvang en dat Hy ook hierdie toer ryklik sal seën.
Die Amalfikus, die hoofstad, Rome, en die wingerde van die Toskaanse gebied;
Florence se kuns, die toring van Pisa en die verruklike Cinque Terre
is alles op ons reisplan.
Dan voortreflike gastronomiese hoogtepunte in Parma, Bologna en Modena!
In die adellike Verona: die bywoning van 'n opera in die antieke Arena!
En ook 'n meesterlike glasblaser in Venesië en veel meer!
Met ons fantastiese Italië toer
kry jy 'n besondere ervaring van hierdie land –
jy beleef die beste van hulle kultuur, natuur, kos en kuns!
Dag 1, Dinsdag 29 Junie 2021
Ons Italië toergroep vertrek vanmiddag met groot opwinding vanaf OR Tambo Lughawe in Johannesburg na Rome!
Dag 2, Woensdag 30 Junie 2021
Ons arriveer in Rome en ons luuksebus staan gereed om ons na die stad Caserta te neem. Daar besoek ons die Royal Palace. Ons Italië toergroep slaap die eerste twee aande in 'n pragtige, gerieflike viersterhotel in Caserta. Ons geniet ons eerste eg Italiaanse ete by 'n restaurant in Caserta.
Dag 3, Donderdag 1 Julie 2021
Ons besoek vandag die bekoorlike kusdorpie Positano.
Om daar te kom, neem ons bus ons na die hawe in Salerno. Daar haal ons die veerboot na Positano. Ons bring ruim vrye tyd daar deur en loop met ons voete in die see! Later vaar ons van Positano se hawe met die veerboot na Amalfi (Veerboot kaartjies ingesluit.) (Dit is die beste manier om hierdie pragtige kus te besigtig!)
Ons bring 'n paar heerlike ure in Amalfi deur. Dan vaar ons per veerboot terug Salerno toe. Hiervandaan ry ons dan terug na ons hotel in Caserta.
Dag 4, Vrydag 2 Julie 2021
Pompeiï – Rome
Na ontbyt ry ons Italië toergroep al langs die beroemde Vesuvius–berg tot by Pompeii. Hierdie antieke Romeinse dorp is in 79 nC onder meters as en fyn vulkaniese stof begrawe na die uitbarsting van die vuurspuwende berg Vesuvius. Dis 'n baie interessante plek om te besoek. Hier neem 'n plaaslike (Engelssprekende) gids ons rond.
Na ons besoek vertrek ons na ons hotel in Rome. In Rome gaan ons meestal van openbare vervoer gebruik maak, en die middestad gaan ons te voet verken. Dink net hoe lekker gaan ons in die aand in Rome rondloop!
Dag 5, Saterdag 3 Julie 2021
Vandag bring ons die hele dag in Rome deur! Ons plaaslike gids neem ons na die Colosseum en dan na die Forum Romanum. Ons groep het ook genoeg vrye tyd om op hulle eie te doen wat hulle wil.
Daarna vertrek ons na dieselfde hotel as die vorige aand.
Dag 6, Sondag 4 Julie 2021
Vanoggend besoek ons die St. Peters Katedraal – een van die grootste basilikas in Europa. Daarna besigtig ons ook die unieke Sistynse Kapel met Michaelangelo se wonderbaarlike kunswerke, en die Vatikaan museums.
Binnekant van die St Peters Katedraal
Verryk deur alles wat ons in die "ewige stad" beleef het, vertrek ons verder noord met ons eie bus na Siena. Hierdie dorp word beskou as een van die mooistes in Italië. Ons slaap die volgende twee aande buite Siena tussen die wingerde in 'n pragtige hotel. Hier geniet ons vanaand 'n smaaklike aandete saam as groep.
Dag 7, Maandag 5 Julie 202
Siena– San Gimignano
Vanoggend het ons Italië toergroep vrye tyd om die mooie Siena te besigtig.
Dan ry ons na die beroemde dorpie San Gimignano waar ons ook 'n genotvolle tydjie vertoef, voordat ons terugkeer na ons hotel van die vorige aand.
Dag 8, Dinsdag 6 Julie 2021
Die buitengewone kunsstad Florence word vandag besoek. Hier kan jy vandag die Ponte Vecchio brug en die pragtige Duomo (katedraal) besigtig. In die Accademia wagdie beroemde Dawidbeeld van Michaelangelo en ander baie besondere beelde op jou! (Reël gerus met ons kantoor as ons vir jou vooraf 'n toegangskaartjie vir laasgenoemde moet koop.)
Hierna vertrek ons na Pisa om die indrukwekkende toring te besoek. Ons slaap vanaand in La Spezia.
Dag 9, Woensdag 7 Julie 2021
Vandag besoek ons 'n juweel in Italië: Cinque Terre. Dit is vyf eeue-oue stranddorpies aan die Italiaanse Riviera-kuslyn. In elk van die vyf dorpe is kleurvolle huise en wingerde. Probeer gerus hier smaaklike seekospesialiteite saam met die beroemde sous van die gebied – pesto. Die Sentiero Azzurro-wandelroete verbind die dorpe en bied pragtige uitsigte oor die see. Elke toerlid kry 'n veerbootkaartjie om tussen die vyf dorpies te beweeg. En vanaand slaap ons weer in La Spezia.
Dag 10, Donderdag 8 Julie 2021
Ons ry vanoggend na Parma, 'n universiteitstad in die Emilia-Romagna Streek. Hierdie streek is bekend vir Parmesan kaas en Parma ham. In Parma is 'n besondere katedraal en die sg. "Pienk Marmer" Baptistery. Ons geniet 'n heerlike paar uur in hierdie besondere stad.
Hierna vertrek ons na Bologna – die stad waar Spaghetti Bolognese sy oorsprong het. Ons oornag vanaand hier.
Dag 11, Vrydag 9 Julie 2021
Bologna – Modena – Verona
Ons gaan vandag in Bologna, Modena en Verona spandeer. Vanoggend verken ons die Ou Stad van Bologna. Daarna besoek ons die dorp Modena waar Balsamiese asyn sy oorsprong het. Ons stop ook by 'n Balsamiese asynmaker om van die delikatesse te proe (by ons toerprys ingesluit).
Vanmiddag vertrek ons na Verona – vandag 'n Wêrelderfenisgebied – waar ons 'n stadsbesigtigingstoer geniet. Hier is die beroemde Romeinse arena uit die eerste eeu n.C. – wat 'n gesig om te sien! In hierdie Arena word steeds konserte voor 15,000 mense op 'n keer gehou. Ons gaan ook die eeue-oue stadsmure te siene kry rn ons loop ook na die Ponte Pietra– wat reeds in die jaar 100 v.C. gebou is!
Vanaand beleef ons ook 'n absolute hoogtepunt:
In Verona se Arena woon ons die opera, Aida van Giuseppe Verdi by!
Daarna slaap ons in 'n gerieflike hotel in Verona.
Dag 12, Saterdag 10 Julie 2021
Verona – Venesië
Ons Italië toergroep vertrek vandag na die verruklike Venesië. Ons bus neem ons na die tronchetto (waar die motors en ons bus parkeer). Daarvandaan vaar ons per boot na die Ou Stad van Venesië. Hier ontmoet ons 'n plaaslike gids wat baie interessante feite met ons deel en die belangrikste besienswaardighede aan ons uitwys. Aan die einde van die stadstoer kan ons 'n glasblaser dophou wat met hierdie baie ou kuns – eie aan die stad – 'n meesterlike demonstrasie vir ons lewer. Die res van die dag het ons vrye tyd om Venesië intens te geniet. Ons eet vanaand saam as groep in 'n heerlike restaurant naby ons hotel in Verona.
Dag 13, Sondag 11 Julie 2021
Vanoggend ry ons 'n spesiale draai om die pragtige dorp Sirmione aan die Garda Meer te besoek. Hier het ons almal vrye tyd om rustig rond te loop en die antieke kasteel te besigtig.
Hierna vertrek ons Italië toergroep na Venesië vanwaar ons vanaand terugkeer na Suid-Afrika.
Dag 14, Maandag 12 Julie 2021
Ons land vandag in Suid-Afrika – met die wete dat ons op 'n wonderlike wyse verryk is deur al die onvergeetlike beelde en belewenisse! Dit is onbeskryflike herinneringe vir altyd!
Ons verwagte WinskoopToerprys is
R44,990* pp wat deel
Enkeltoeslag is R5,500 pp
• 'n Ekonomiese klas-retoervliegkaartjie van Johannesburg na Rome, en terug van Venesië na Johannesburg.
• Die lughawe- en brandstofbelasting, behalwe R1,000
• Hotel-akkommodasie (bed en ontbyt) in twin-kamers met eie badkamers in gerieflike hotelle (meestal driesterhotelle)
• Alle aandetes (Wanneer aandetes nie in die hotel geneem word nie, kry elke toerlid 'n subsidie van €15 vir aandete)
• Luuksebusvervoer met lugverkoeling, yskas, ens. vir die hele tydperk (Rome-middestad uitgesluit)
• 5 Metrobus kaartjies in Rome
• Stadsbesigtigingstoere per bus en te voet soos aangedui met ervare plaaslike Engelssprekende gidse in die stede soos hierbo aangedui ('n Beduidende pluspunt by ons toer!)
• Die verantwoordelike en goed toegeruste span van twee WinskoopToerleiers wat persoonlik oral saamtoer en veel waarde toevoeg en 'n heerlike, gerieflike toer verseker!